ועדת הכלכלה, כנסת 25, פרוטוקול מספר 97, 2023-05-07 00:00

שלום דנינו: אני מתכבד לפתוח את הישיבה

שלום דנינו:  על סדר-היום:  פרק ט"ז (הגברת התחרותיות בענף המזון והטואלטיקה) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023 (מ/1612)

שלום דנינו:       בבקשה

איתי עצמון: תזכירי לוועדה – סעיפים בפרק שאנחנו כעת דנים בהם בהצבעות עליהם כי הוועדה סיימה את הדיון המהותי

איתי עצמון:  הדיון שנערך עכשיו, סעיפים 63, 64, שזה תיקון חוק קידום התחרות בענף המזון - הוועדה סיימה את הדיון המהותי בסעיפים הללו ועכשיו הדיון מוקדש להסתייגויות של חברי הכנסת והצבעות

גליה ימין: אומר כמה מילים

גליה ימין:  הפרק הזה עוסק בשלושה תיקונים עיקריים לחוק קידום התחרות בענף המזון

גליה ימין:  הדבר הראשון זה הנחה אסורה

גליה ימין:  אנו אוסרים על ספק גדול לומר שלא ימכור לקמעונאי מוצר אלא אם יגיד שייתן לו הנחה על אחר

גליה ימין:  כלומר שהוא- -     

שלום דנינו: שהוא לא מוכר לו סל שלם ועל זה ייתן הנחה כללית

שלום דנינו:  הוא יכול על כל מוצר לתת הנחה בנפרד

גליה ימין: התיקון השני, אנו גוברים על חוק התחרות הכלכלית וקובעים איסור על מיזוגים, לגבי חברות שעומדות לפי ההגדרות בחוק שקבענו, אנו מדברים על חברה שמחזור המכירות שלה מעל 307 מיליון ו- - -     

שלום דנינו: זה גם בכספים? כי שלחו לי הודעה שחברות גדולות יהיו עד 700? דנים בזה רק פה? מאיפה המספר הזה?     

גליה ימין: לא

גליה ימין:  המחשבה פה היא לקחת את ההגדרה של ספק גדול כפי שמופיעה היום בחוק, ולקחת את העדכון של ההגדרה כפי שמופיעה וזה הסכום שאנו מגיעים אליו

גליה ימין:  אנחנו לוקחים את מצב השוק נכון לשנת 2021, ואומרים שמי שבשנת 2021 נכלל כספק גדול, לא יוכל להתמזג

גליה ימין:  הסכום המוצע פה כרגע הוא זה של ספק גדול נכון ל-2021

גליה ימין:  זה דובר בוועדה הקודמת, וזו הייתה ההסכמה

שלום דנינו: אני אישית לא חשבתי שזה הסכום

שלום דנינו:  אבל אם דוד אישר- -      

איתי עצמון: אומר שהנוסח שמונח על שולחן הוועדה ופורסם גם על ידי מנהלת הוועדה, כולל את כל ההחלטות העקרוניות שהתקבלו כאן בוועדה, כ-300

גליה ימין: זה 307 מיליון שקלים כפי שאמרנו

אריאל שרון: מיזוגים שונים – סוכני ביטוח, סכומים שונים

אריאל שרון:  לא יודע מה המספרים שם אבל יש שם משהו

גליה ימין: בוועדה הקודמת הוסכם, לפי הצעת החוק המקורית, זו החברה שעמדה על מחזור מכירות של 25 והסכום הועלה ל-30 בהסכמה שהייתה פה בוועדה הקודמת

שלום דנינו: ואי אפשר עכשיו בדקה ה-90 להעלות את זה עוד טיפה?     

איל שפירא: זה היה אחרי סיכום, אחרי שיצאנו לשיח וסוכם על 30 מיליון

שלום דנינו: כי חברות ברמה הזאת- - -     

איל שפירא: אמרנו שהחברות הקטנות – העלינו את הסכום הגבוה כי הייתה פה טענה של החברות הגדולות שלא יהיה להן איך לגדול כי לא יהיה מי שירכוש אותן, ולכן העלינו את הסכום הגבוה כך שיהיה מי שירכוש אותן, מעבר למי שלא ספק מזון, גם מי שהוא כן ספק מזון, אם עד 300 מיליון שקל מחזור, יוכל לרכוש אותן

איל שפירא:  אבל לחברות הגדולות לא רצינו כרגע לפתוח את האפשרות

שלום דנינו: לא אפתח את זה כי אנחנו מסכמים

שלום דנינו:  עכשיו זה רק הסתייגויות

שלום דנינו:  זה על דעת היושב-ראש

ליאור כוכבי: רק להעיר משהו – לפי ההגדרה של ספק באירופה, זה 10 מיליון יורו

שלום דנינו: אבל אנחנו לא שם

שלום דנינו:  הדברים סגורים

אריאל שרון: אנחנו גם מדברים פה על מחיר סיטונאי

אריאל שרון:  אזכיר

שלום דנינו: סגרנו את זה

שלום דנינו:  אם זה נסגר על דעת היושב-ראש, נתקדם

גליה ימין: אזכיר שעל הכלל של איסור מיזוג החברות היו שני חריגים

גליה ימין:  הראשון מדבר על זה שמיזוג החברות לא צפוי להשפיע כלל על התחרות בישראל

גליה ימין:  הכלל השני מדבר כשאחת החברות עומדת לחדול מפעילות בשוק, אין חברה אחרת חלופית – רשות התחרות, צפויה לרכוש אותה

גליה ימין:  שני החריגים במקרים האלהה נדרשים לקבל אישור הממונה על התחרות לכך שהאיסור לא חל עליהם וככל שהם מקבלים אישור לכך הם צריכים לפנות ויחולו עליהם כל הכללים שחלים בחוק התחרות הכלכלית לגבי קבלת אישור למיזוג

גליה ימין:      הכלל הנוסף מדבר – הקלה לגבי קמעונאי גדול

גליה ימין:  היום קמעונאי גדול כשרוצה לפתוח חנות נוספת, אם רוצה לפתוח חנות – החוק קובע כל מיני כללים לגבי אזורי ביקוש

גליה ימין:  אם הוא נכלל, צריך לפנות לממונה על התחרות כדי לקבל אישור לפתיחת החנות הנוספת

גליה ימין:  הכלל כרגע מבקש להציע שאם אזור הביקוש המדובר על 30% עד 50%, יוכל לקבל פטור מלקבל אישור הממונה על התחרות לפתיחת החנות הנוספת, וזאת בתנאי שבששת החודשים שקודמים למועד פתיחת החנות 55% או יותר מהיקף המכירות של המצרכים שמכר לא היו של ספקים גדולים אלא של ספקים קטנים ובינוניים

גליה ימין:  אלה שלושת התיקונים

גליה ימין:      יש פה גם סעיף שמדבר על דיווחים לוועדה שיבואו לוועדה גם לגבי הצעות לתיקונים נוספים כפי שהוסכם בדיון הקודם וגם לפני כל הארכת שעה יבוא ויגידו לוועדה מה תהיה ההמלצה לגבי האם להאריך או לא להאריך את הוראות השעה

שלום דנינו: תודה רבה

מיכל ברנדל אבל: לגבי ההמלצות של הוועדה, דובר שתיבחן ההשפעה של הסעיף של חוק המיזוגים, ככל שיש פגיעה

מיכל ברנדל אבל:  מדובר פה רק על ההמלצות

שלום דנינו: איך זה ייבחן?     

מיכל ברנדל אבל: במסגרת דיוני הוועדה דובר שתהיה סימטריה – לא רק בחינת המלצות אופרטיביות

שלום דנינו: אני לא חושב שזה עלה

איתי עצמון: אולי זה משהו שאת רוצה להעלות

מיכל ברנדל אבל: לא, זה עלה בדיונים, מפורשות

איתי עצמון: עלה לעניין המלצות של הצוות הבין-משרדי, כפי שכתבנו

איתי עצמון:  בהתחלה דובר רק על צמצום הכוח של ספקים גדולים והיושב-ראש ביקש להוסיף גם קמעונאים גדולים, ולגבי הוראות השעה, ככל שיתבקש להאריך כל אחת מהוראות השעה, צריך גם המלצה על הצורך להאריך את הוראת השעה, אני מניח עם נימוקים

איתי עצמון:  אבל להבנתי זה מה שדובר בדיונים הקודמים

איתי עצמון:  איני זוכר הצעה כזאת

איתי עצמון:      כיוון שמדובר פה על כמה סעיפים, והוגשו לגבי כל אחד מהם הסתייגויות, אני מציע שנדון בצורה מסודרת בהסתייגויות לפי סעיף

זאב אלקין: היות שאצלנו כמעט כל ההסתייגויות לסעיף 63, אני מציע שנציג הכול ביחד

זאב אלקין:  לסעיף 64 יש לנו רק 3 הסתייגויות אז ננמק הכול ביחד

איתי עצמון: אין בעיה

שלום דנינו: בבקשה

זאב אלקין: תודה רבה

זאב אלקין:  כאמור הגשנו את רוב ההסתייגויות שלנו, 18 במספר, לסעיף 63 ועוד 3 הסתייגויות לסעיף 64

זאב אלקין:  ההסתייגות הראשונה לסעיף 63 היא להוסיף סעיף מטרה שבשל הצורך לקדם את התחרותיות בענף המזון ובתחום מוצרי הצריכה ולהביא להפחתת מחירי המצרכים לצרכן

זאב אלקין:  ההסתייגות השנייה שלנו נוגעת בתאריכים ומציעה להתחיל ב-1

זאב אלקין: 1

זאב אלקין: 25 ולא ב-1

זאב אלקין: 1

זאב אלקין: 24

זאב אלקין:  השלישית – יש לך?     

איתי עצמון: יש לנו קובץ שמרכז את כל ההסתייגויות

זאב אלקין: ההסתייגות השלישית מציעה בסעיף קטן (1) להוסיף אחרי קמעונאי גדול גם קטן הנכלל ברשימה

זאב אלקין:  הסתייגות רביעית מציעה בסעיף קטן (1) בסופו להוסיף: אלא אם כן המחיר המוצע נמצא תחת פיקוח ממשלתי

זאב אלקין:      בהסתייגות חמישית בסעיף קטן (2) שבו יבוא סעיף קטן (8ג) שיהיה כתוב בו: אלא אם ההסדר הוזיל את המחיר הסופי לצרכן

זאב אלקין:  הסתייגות שישית, סעיף קטן 8(א)(ד), במקום המילים בתקופה נוספת של 30 יום יבוא: בתקופה נוספת של 45 יום

זאב אלקין:  ההסתייגות השביעית, בסעיף 63א לנוסח החוק, סעיף קטן 8א(ב2), במקום המילים: החברה תדע לחדול – החברה הנמצאת בסיכון

זאב אלקין:  הסתייגות שמינית, בסעיף 63א, בסעיף 8א(ג) לאחר המילים – בסעיף קטן לאמור יבוא ולאחר דיון בעניין המיזוג בוועדת הכלכלה של הכנסת, בסעיף 8א2(ב) לאחר המילה לתחרות, יבוא: גם ולמשק

זאב אלקין:  כנ"ל ב-2(ג) – אותו דבר, זה הסתייגות 10

זאב אלקין:  הסתייגות 11, בסעיף 8א(ד) לאחר המילים לצדדים יבוא: ולוועדת הכלכלה של הכנסת

זאב אלקין:  הסתייגות 12, לאחר סעיף 8ב יבוא סעיף חדש ויהיה כתוב בו: בסיום שנת הכספים יציג הממונה לוועדת הכלכלה של הכנסת דוח המציג את החברות להן אושרו מיזוגים ואת החברות שנאסר עליהן להתמזג

זאב אלקין:  הסתייגות 13, סעיף קטן 1ב(2) לאחר המילים באתר האינטרנט יבוא: ובעיתונות המודפסת

זאב אלקין:  בסעיף 63ד לנוסח החוק, במקום המילים: לא יעלה על 40 מיליון שקלים חדשים – לא יעלה על 30 מיליון שקלים חדשים

זאב אלקין:  בסעיף 63ה בסעיף קטן (1) במקום המילים 7 חודשים יבואו המילים: 6 חודשים

זאב אלקין:  בסעיף 63ה סעיף קטן (2), במקום המילים: שלושה חודשים, יבוא: ארבעה חודשים

זאב אלקין:  בסעיף 63ה לאחר המילים של הכנסת יבוא: 25

זאב אלקין:  בסעיף 63ה לנוסח החוק, סעיף קטן (2) יתוסף סעיף קטן (3) ולפיו ועדת הכלכלה של הכנסת תתכנס בתום שנתיים מיום תחולת החוק לדיון על ממצאי הוועדה להגברת התחברות והמחירים בענף המזון ובתחום מוצרי הצריכה בשיתוף הוועדה להגברת התחרות והסרת החסמים בתחום הייבוא באשר להשלכות התיקון בחוק על מצב הריכוזיות בענף המזון ובתחום מוצרי טואלטיקה ועל מידת התחרתיות בו

זאב אלקין:      עד כאן הסתייגויות לסעיף 63

זאב אלקין:      לסעיף 64 שלוש הסתייגויות: 1

זאב אלקין:  לאחר המילים: באישור ועדת הכלכלה של הכנסת יבוא: 25

זאב אלקין:  בסעיף קטן (1) בסעיף 64 במקום המילים 10 שנים יבוא 5 שנים, וההסתייגויות האחרונה, בסעיף קטן (2) במקום המילה שנה יבוא: 10 חודשים

זאב אלקין:  עד כאן

זאב אלקין:       אם אתם רוצים להצביע על זה, אפשר

זאב אלקין:  בטח יש פה מקבצים

זאב אלקין:  איתי יידע לסדר את זה

זאב אלקין:  כי חלקם טכניים

איתי עצמון: נעשה לפי סעיפים

איתי עצמון:  אתה רוצה שנצביע על ההסתייגויות שלכם לסעיף 63? זה בעצם חמש הסתייגויות שלכם

שלום דנינו: בוא נשמע גם את ההסתייגויות של יש עתיד

איתי עצמון: לסעיף 63

שלי טל מירון: תודה

שלי טל מירון:  קודם כל אני רוצה לגעת במה שנעשה ברפורמת הייבוא בממשלה הקודמת, לתת נתונים ולדבר על כמה סעיפים פה

שלי טל מירון:  עקרונית אנחנו יודעים שיש פערי מחירים מאוד גדולים במוצרי מזון שנמכרים בישראל ביחס למוצרים האלה במדינות שונות בעולם

שלי טל מירון:  הפער עומד על 37% ביחס למדינות ה-OECD ועל פער של 51% ביחס למדינות האיחוד האירופי – פערים מאוד

שלי טל מירון:  כמובן בנוסף קיימת בשיווקים של מוצרים רבים ריכוזיות גבוהה ב- - - 

שלי טל מירון:  נמצא, כי במוצרי מזון רבים שולטים בין ספק אחד לשלושה ספקים שמחזיקים יחד בין 60% ל-90% מהיקף המכירות לקמעונאים

שלי טל מירון:  הריכוזיות הגבוהה ב- - - ספקי המזון מגדילה את התמריץ ואת היכולת של ספקי המזון הגדולים לנקוט בפרקטיקות אנטי תחרותיות, בין היתר ספקי המזון נוקטים בפרקטיקות של קשירה בין מוצרים שונים שמספקים לקמעונאים באופן שיכול להביא לדחיקה של ספקי מזון קטנים שמבקשים להתחרות באותם ספקי מזון

שלי טל מירון:  אז למשל התניה של מחיר נמוך במוצר מסוים כתמריץ למנוע מהקמעונאי להכניס לחנויות מוצר אחר של יבואן קטן שמנסה להיכנס לשוק

שלי טל מירון:      בנוסף, אספקה של מותגים חזקים רבים בידי ספק אחד מגדילה את כוח המיקוח של הספק אל מול הקמעונאים באופן שעלול להעלות את מחירי המוצרים לקמעונאים

שלי טל מירון:      אני רוצה לדבר על מה עשינו בממשלה הקודמת, מבחינת רפורמת הייבוא, על כמה מהדברים שעסקנו בהם

שלי טל מירון:  הכותרת היתה – מה שטוב באירופה טוב גם בישראל

שלי טל מירון:  בעניין המהותי, ביטול תקנים ייחודיים לישראל והסתמכות על התקינה הבין לאומית וכן ייבוא סחורה על בסיס הצהרה – במקום לבדוק בנמלים כל מוצר ומוצר במכולות, מה שעיכב מאוד את אספקת הסחורות

שלי טל מירון:      הנושא השני הוא של המשמעות, שמקל על יבואנים חדשים להיכנס לתחום

שלי טל מירון:  זה יותר זול, קל וכדאי לייבא ופותח את השוק לתחרות בצורה שתביא להורדת מחירים לצרכן והגדלת המגוון

שלי טל מירון:       אתן כמה דוגמאות למוצרים כאלה – אופניים, מוצרי חשמל, ריהוט, מוצרי בנייה, צעצועים, מזגנים, טיטולים, ציוד לבית ספר, מוצרי מזון כמו פסטה, שימורים, שוקולד וכו'

שלי טל מירון:  חלק מההשפעות של הרפורמה היא כניסת רשתות זרות לישראל, למשל אנו כבר רואים של סניפי רשת קרפור גם ליד הבית שלי שנכנסה ישראל, ספאר ועוד רשתות פארם שנמצאים בתהליכי כניסה

שלי טל מירון:  להבנתי גם בקרוב תהיה רשימת מוצרים מאוד גדולה בקרפור למשל שהמחירים שלה יירדו – זה טרם קרה אבל זה אמור לקרות, ויצירת תחרות למכון התקנים הישראלי

שלי טל מירון:  זה היה מהלך לכניסת מעבדת תקנים בין לאומית שתגביר את התחרות מול מכון התקנים

שלי טל מירון:  זה אמור להוזיל את עלות הבדיקות, מביא לשיפור השירות וקיצור זמני המתנה ופישוט תהליכים לצד הרחבת יכולות הבדיקה בישראל

שלי טל מירון:      במקביל לזה הוכן החוק לאיסור פגיעה בייבוא מקביל והובא לקריאה ראשונה בכנסת

שלי טל מירון:  החוק נותן כלים לרשות התחרות לפעול כנגד פרקטיקות אנטי תחרותיות של יבואנים ישירים

שלי טל מירון:  החוק עבר בקריאה ראשונה קרוב לנפילת הממשלה הקודמת, והממשלה הנוכחית החילה עליו דין רציפות ותביא אותו לקריאה שנייה ושלישית במליאה

שלי טל מירון:      לגבי ההסתייגויות עצמן שהגשנו, אני קצת חוששת מזה שאנו מביאים פה חוק, שהוא לא באמת עושה את השינוי הגדול שאנו מדברים עליו אלא מעקר את כל הדברים שדיברנו עליהם בממשלה הקודמת ברפורמה ומאוד מצמצם אותם שזה הנושא של צמצום כוח היבואנים הגדולים, נושא של חיזוק ייבוא מקביל וכמובן הצורך בדרישה לשקיפות ליזמים הגדולים לגבי מידע פיננסי, נתונים שיעזרו לנו לקבל מידע על פערי התיווך

שלי טל מירון:  אין לנו מושג מה קורה אצלם בעצם

שלי טל מירון:      יש הסדר בחוק התחרות בסעיף 8 שאוסר להקנות הנחה לרשתות השיווק בגלל מוצר אחר, כלומר ניצול כוח היבואן

שלי טל מירון:  לא ברור לי עד הסוף, מה ההבדל בין הקיים לבין החוק הזה שאנו מביאים

שלי טל מירון:  כלומר עד כמה זה באמת עושה שינוי

שלי טל מירון:  בקבוצת ההסתייגויות של סעיף 63 – אני מקריאה את ההסתייגות השמינית – אחרי סעיף קטן (2) יבוא: בסמכות הממונה לדרוש מספק גדול ומקמעונאי גדול כל מידע הנדרש לצורך מילוי תפקידו

שלי טל מירון:  וסעיף 11 בסעיף 1 אחרי סעיף ג2 יבוא: ג3, יבואן ישיר שהוא ספק גדול או שצפוי להיות ספק גדול בעקבות חתימה על הסכם עם ספק זר יכלול בהסכם שעניינו ייבוא מוצרים לישראל, סעיף לפיו הספק הזר יאפשר למפיצים שלו במדינות זרות למכור את מוצריו בישראל באופן ישיר או באמצעות אחר

שלי טל מירון:  אלה הסעיפים שרציתי לציין אותם במיוחד

שלי טל מירון:  תודה

דוד ביטן: איזה עוד הסתייגויות יש?     

איתי עצמון: הוגשו לפרק הזה גם הסתייגויות של חבר הכנסת אבי מעוז, גם של חד"ש-תע"ל

דוד ביטן: לא פה ולא פה

איתי עצמון: מציע שנעשה את זה לפי סעיפים

איתי עצמון:  לפני סעיף 63 יש הסתייגויות של חבר הכנסת אבי מעוז

איתי עצמון:  אז צריך להצביע עליהן

דוד ביטן: מי בעד ההסתייגויות של חבר הכנסת אבי מעוז? מי נמנע? מי נגד?     הצבעה         

דוד ביטן: 2 נמנעים, לא עבר

איתי עצמון: יש חמש הסתייגויות של המחנה הממלכתי

דוד ביטן: אוקיי

דוד ביטן:  מי בעד ההסתייגויות? מי נמנע? מי נגד?     הצבעה         

דוד ביטן: 2 בעד, לא עבר

איתי עצמון: יש פה 11 הסתייגויות של סיעת יש עתיד

דוד ביטן: מי בעד ההסתייגויות של יש עתיד? מי נמנע? מי נגד?     הצבעה         

דוד ביטן: 2 בעד, 6 נגד

דוד ביטן:  לא עברו

איתי עצמון: הסתייגות של חד"ש-תע"ל

דוד ביטן: מי בעד ההסתייגויות של חד"ש-תע"ל? מי נמנע? מי נגד?     הצבעה         

דוד ביטן: 2 נמנעים

דוד ביטן:  לא עברו

איתי עצמון: קיבלנו באיחור של סיעת רע"מ

איתי עצמון:  13 הסתייגויות שלהם

דוד ביטן: מקבל

דוד ביטן:  אני לא פורמליסט

דוד ביטן:  מי בעד ההסתייגויות של חד"ש-תע"ל? רע"מ

דוד ביטן:  מי נמנע? מי נגד?     הצבעה         

דוד ביטן: 1 לא השתתף

דוד ביטן:  לא עבר

איתי עצמון: לגבי הסעיף עצמו, סעיף 63, זו הוראת השעה

איתי עצמון:  הוועדה יכולה להצביע על הסעיף

איתי עצמון:      מי בעד הסעיף בחוק?     הצבעה         

דוד ביטן: 6 בעד, 1נגד

דוד ביטן:  1 נמנע

דוד ביטן:  הסעיף עבר

איתי עצמון: הסעיף הבא, סעיף 63א, נוגע להוראת השעה בעניין איסור מיזוג חברות

איתי עצמון:  גם פה קיבלנו הסתייגויות – יש 17 הסתייגויות של סיעת יש עתיד

דוד ביטן: רוצה לנמק? אוקיי

דוד ביטן:  אפשר להצביע?     מי בעד ההסתייגויות של יש עתיד? מי נמנע? מי נגד?     הצבעה         

דוד ביטן: 2 בעד, לא עבר

איתי עצמון: הסתייגויות של המחנה הממלכתי

איתי עצמון:  חבר הכנסת אלקין נימק

דוד ביטן: מי בעד ההסתייגויות של המחנה הממלכתי? מי נמנע? מי נגד?     הצבעה         

דוד ביטן: 2 בעד, אותה תוצאה

דוד ביטן:  לא עבר

איתי עצמון: 3 הסתייגויות של סיעת חד"ש-תע"ל

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: 1 נמנע

דוד ביטן:  1 לא השתתף

דוד ביטן:  לא עבר

איתי עצמון: הסתייגויות של חבר הכנסת אבי מעוז, כפי שמופיעות בקובץ

דוד ביטן: מי בעד ההסתייגויות של אבי מעוז? מי נמנע? מי נגד?     הצבעה         

דוד ביטן: 1 נמנע

דוד ביטן:  לא עבר

קריאה: אפשר הערה קטנה לגבי סעיף 63?     

דוד ביטן: לא

דוד ביטן:  נראה לך שמתחילים הכול מאפס? זה הצבעות

דוד ביטן:  נגמר הסיפור

קריאה: פשוט לא מוגדר יום התחילה

איתי עצמון: הנוסח הזה לא סופי כפי שיופיע אחר כך ברשומות

איתי עצמון:  הוא יעבור ניסוח אצל הממונה על הנוסח בלשכה המשפטית של הכנסת

איתי עצמון:  הוא כרגע נוסח שמבטא החלטות עקרוניות כפי שקיבלה ועדת הכלכלה בדיונים הקודמים

איתי עצמון:  אז הסירו דאגה מעל ליבכם

איתי עצמון:  נבחן את הנוסח

גליה ימין: למען בהירות הדברים – יום התחילה הוא יום התחילה של כלל חוק התוכנית הכלכלית

איתי עצמון: 1 ביוני 2023

איתי עצמון:      הוועדה מצביעה על סעיף 63א, תיקון חוק קידום התחרות בענף המזון, הוראת שעה לעניין איסור מיזוג חברות

דוד ביטן: מי בעד? מי נמנע? מי נגד?     הצבעה         

דוד ביטן: שני נמנעים

דוד ביטן:  הסעיף עבר

איתי עצמון: הסעיף הבא, 63ב, הוגשו הסתייגויות של סיעות יש עתיד וחד"ש-תע"ל

איתי עצמון:  יש 3 הסתייגויות של סיעת יש עתיד

דוד ביטן: מי בעד ההסתייגויות של יש עתיד? מי נמנע? מי נגד?     הצבעה         

דוד ביטן: 2 בעד, אותה תוצאה

דוד ביטן:  לא עבר

איתי עצמון: הסתייגות אחת של סיעת חד"ש-תע"ל

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: 1 לא השתתף

דוד ביטן:  לא עבר

איתי עצמון: הוועדה יכולה להצביע על סעיף 63ב

איתי עצמון:  עניינו תחולת הוראת השעה לגבי איסור מיזוג חברות - שהאיסורים שקבועים בחוק המוצע לא יחולו על מיזוג חברות שהוגשה לגביו הודעת מיזוג לפני תחילת החוק

איתי עצמון:  הוגשה הודעת מיזוג לפי חוק התחרות הכלכלה, זה נושא שעלה פה בוועדה

איתי עצמון:  סעיף 63ב

דוד ביטן: מי בעד? מי נמנע? מי נגד?     הצבעה         

דוד ביטן: 1, נגד, 1 נמנע, השאר בעד

דוד ביטן:  עבר

איתי עצמון: הסעיף הבא, סעיף 63ג, נוגע להוראת השעה לעניין הקלה בעניין חנות גדולה

איתי עצמון:  9 הסתייגויות של סיעת יש עתיד

איתי עצמון:  מופיעות בקובץ שבטאבלטים

דוד ביטן: מי בעד? מי נמנע? מי נגד?     הצבעה         

דוד ביטן: 2 בעד, לא עבר

דוד ביטן:  אני לא חוזר על התוצאות – זה אותן תוצאות

איתי עצמון: הסתייגות של סיעת המחנה הממלכתי

דוד ביטן: מי בעדן? מי נגד?     הצבעה         

דוד ביטן: 2 בעד, לא עבר

איתי עצמון: שתי הסתייגויות של סיעת חד"ש-תע"ל

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: 1 נמנע, 1 לא השתתף

דוד ביטן:  לא עבר

איתי עצמון: הסתייגויות של חבר הכנסת אבי מעוז

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: 1 נמנע

דוד ביטן:  לא עבר

איתי עצמון: סעיף 63ג, הסעיף הבא, לא הוגשו לו הסתייגויות

איתי עצמון:  אפשר להצביע

דוד ביטן: מי בעד הסעיף בחוק? מי נמנע? מי נגד?     הצבעה         

דוד ביטן: 2 לא השתתפו

דוד ביטן:  הסעיף עבר

איתי עצמון: אני רואה שבכל זאת הוגשו הסתייגויות – סליחה, סעיף 63ד שעניינו העלאת סכומי העיצומים הכספיים בתחום קידום התחרות בענף המזון

איתי עצמון:  הוגשו שתי הסתייגויות של סיעת יש עתיד

דוד ביטן: מי בעד ההסתייגויות של יש עתיד? מי נמנע? מי נגד?     הצבעה         

דוד ביטן: 2 בעד, לא עבר

איתי עצמון: הסתייגות אחת של סיעת המחנה הממלכתי

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: 2 בעד, לא עבר

איתי עצמון: אחת של סיעת חד"ש-תע"ל

דוד ביטן: מי בעד ההסתייגות? מי נמנע? מי נגד?     הצבעה         

דוד ביטן: 1 נמנע, 1 לא משתתף

דוד ביטן:  לא עבר

איתי עצמון: הסתייגות של חבר הכנסת אבי מעוז

דוד ביטן: מי בעד? מי נמנע? מי נגד?     הצבעה         

דוד ביטן: 2 לא משתתפים

דוד ביטן:  לא עבר

איתי עצמון: הוועדה יכולה להצביע על סעיף 63ד, חוק קידום התחרות בענף המזון

דוד ביטן: מי בעד? מי נמנע? מי נגד?     הצבעה         

דוד ביטן: 1 נגד

דוד ביטן:  1 לא משתתף

דוד ביטן:  עבר

איתי עצמון: סעיף 63ה

איתי עצמון:  עניינו דיווח לוועדת הכלכלה של הכנסת

איתי עצמון:  פה יש 6 הסתייגויות של סיעת יש עתיד

דוד ביטן: מי בעד ההסתייגויות של יש עתיד? מי נמנע? מי נגד?     הצבעה         

דוד ביטן: 2 בעד, אותה תוצאה

דוד ביטן:  לא עבר

איתי עצמון: 4 הסתייגויות של סיעת המחנה הממלכתי

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: 2 בעד, אותה תוצאה

דוד ביטן:  לא עבר

איתי עצמון: הסתייגות אחת של סיעת חד"ש-תע"ל

דוד ביטן: מי בעד? מי נמנע? מי נגד?     הצבעה         

דוד ביטן: 2 לא השתתפו

דוד ביטן:  לא עבר

איתי עצמון: הסתייגות של חבר הכנסת אבי מעוז

דוד ביטן: מי בעד? מי נמנע? מי נגד?     הצבעה         

דוד ביטן: 2 לא השתתפו

דוד ביטן:  לא עבר

דוד ביטן:  הגיש הרבה הסתייגויות

סימון מושיאשוילי: אולי ההסתייגות צודקת?     

דוד ביטן: הוא לא מנמק

דוד ביטן:  אם היו באים לפה, ומציגים שינויים, היינו מקבלים

דוד ביטן:  שלי, נכון? מגישים בשביל ההגשה

דוד ביטן:  אני לא מתלונן על זה

דוד ביטן:  אנשים יכולים להגיש בשביל זכות דיבור, לפיליבסטר

דוד ביטן:  זה מותר

דוד ביטן:  גם אנחנו עשינו את זה

דוד ביטן:  אין לי תלונות

איתי עצמון: הוועדה מתבקשת להצביע על סעיף 63ה, דיווח לכנסת, לוועדת הכלכלה

דוד ביטן: מי בעד? מי נמנע? מי נגד?     הצבעה         

דוד ביטן: 1 לא משתתף

דוד ביטן:  עבר

איתי עצמון: הסעיף האחרון, עניינו הארכת הוראות השעה

איתי עצמון:  יש 5 הסתייגויות של יש עתיד

דוד ביטן: מי בעד ההסתייגויות של יש עתיד? מי נמנע? מי נגד?     הצבעה         

דוד ביטן: 2 בעד, אותה תוצאה

דוד ביטן:  לא עבר

איתי עצמון: 3 הסתייגויות של המחנה הממלכתי

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: 2 בעד, אותה תוצאה

דוד ביטן:  לא עבר

איתי עצמון: שתי הסתייגויות של חד"ש-תע"ל

דוד ביטן: מי בעד ההסתייגויות? מי נמנע? מי נגד?     הצבעה         

דוד ביטן: אותה תוצאה

דוד ביטן:  לא עבר

איתי עצמון: 3 הסתייגויות של חבר הכנסת אבי מעוז

דוד ביטן: מי בעד ההסתייגויות של אבי מעוז? מי נמנע? מי נגד?     הצבעה         

דוד ביטן: 2 לא השתתפו

דוד ביטן:  לא עבר

איתי עצמון: הוועדה עכשיו תוכל להצביע על סעיף 64

איתי עצמון:  מדובר על הארכת תוקף הוראות השעה

דוד ביטן: מי בעד? מי נמנע? מי נגד?     הצבעה         

דוד ביטן: 1 נמנע, 1 לא משתתפת

דוד ביטן:       אני מגיש רביזיה

איתי עצמון: הרביזיה תידון בהמשך

איתי עצמון:      עכשיו רביזיה על החוקים האחרים

איתי עצמון:  מי שהגיש את הרביזיה איננו

איתי עצמון:  אני מאמץ את הרביזיה

איתי עצמון:  נדון בה

איתי עצמון:  מה שהוא הגיש אני מאמץ

איתי עצמון: הרביזיה הוגשה גם על התיקונים לחוק רישוי שירותים ומקצועות בענף הרכב וגם על הצבעת הוועדה לגבי אישור התיקונים לחוק המים ולחוק הרישוי

איתי עצמון:  המחנה הממלכתי

דוד ביטן: למרות שהגשתי רביזיה, אני מאמץ – אני מעלה להצבעה את הבקשה לרביזיה של אלקין שאימצתי אותה לצורך העניין, פרק כ"ה

דוד ביטן:       מי בעד קבלת הרביזיה? מי נמנע? מי נגד?     הצבעה         

דוד ביטן: 2 בעד, הרביזיה לא התקבלה

דוד ביטן:  אותה תוצאה

איתי עצמון: היו הסתייגויות של המחנה הממלכתי לגבי תיקון חוק הרישוי, שירותים ומקצועות בענף הרכב, ולגבי אישור הוועדה ביחס לסעיפים 95 ו-96 בפרק כ"ה

דוד ביטן: רבותיי, מי נגד קבלת הרביזיה הראשונה, סעיף 95? מי נמנע? מי בעד?     הצבעה         

דוד ביטן: 2 בעד, השאר נגד

דוד ביטן:  הרביזיה לא עברה

דוד ביטן:      הצבעה השנייה, רביזיה נוספת, סעיפים 96, 96א, התיקון לחוק שירותים ומקצועות בענף הרכב

דוד ביטן:  מי בעד הרביזיה? מי נמנע? מי נגד?     הצבעה         

דוד ביטן: 2 בעד, לא עבר

דוד ביטן:  אותה תוצאה

דוד ביטן:       הישיבה נעולה